Parlamenti shqiptar ende nuk ka kandidatë zyrtarë për president
Nën-kryetari i Parlamentit, Fatos Beja, theksoi se zgjedhja e Presidentit do të duhet të bëhet në një seancë pa debat, me praninë minim
Megjithë emrat e shumtë që diskutohen për postin e presidentit të Shqipërisë, në komisionin parlamentar të ligjeve nuk është depozituar ende asnjë kandidaturë zyrtare nga forcat politike. Nën-kryetari i Parlamentit dhe Kryetari i Komisionit Parlamentar të ligjeve, Fatos Beja, thotë se zbatimi i ligjeve dhe rregulloreve merr një rëndësi të veçantë në raste, si zgjedhja e presidentit të vendit, ndaj dhe procedurat do të ndiqen me përpikmëri. Zoti Beja thotë se zgjedhja e presidentit është një çast kulmor në jetën politike të vendit, dhe forcat politike duhet të shfaqin gjithë përkushtimin e tyre për kandidatura dinjitoze, dhe jo të shfrytëzojnë rastin për pazare të dëmshme. Parlamenti shqiptar nuk ka marrë ende deri sot dy ditë para skadimit të afateve ligjore asnjë propozim kandidaturash për postin e presidentit të vendit. Komisioni parlamentar i ligjeve zhvilloi të hënën një mbledhje më se të zakonshme, ku u shqyrtuan disa marrëveshje ndërkombëtare, por jo ndonjë kandidaturë për president, siç pritej. thotë Kryetari i Komisionit Parlamentar të ligjeve dhe Nënkryetari i Parlamentit, Fatos Beja. Ai theksoi se zgjedhja e Presidentit do të duhet të bëhet në një seancë pa debat, me praninë minimale të 84 deputetëve. "" - thotë ai. Zoti Beja thotë se si në vendet demokratike europiane, edhe në SHBA, çdo maxhorancë në pushtet lë gjurmën e vet, duke zgjedhur drejtues të institucioneve kryesore, pavarësisht nga gjatësia e ndryshme e mandateve të tyre, ndaj edhe këtë radhë është e drejta e maxhorancës që të zgjedhë Presidentin. " - thotë ai. Nënkryetari i Parlamentit, Fatos Beja, thotë se edhe historia 15 vjeçare e pluralizmit shqiptar tregon thjesht se çdo maxhorancë ka zgjedhur presidentin e vet. - theksoi zoti Beja. Forcat politike në Tiranë po diskutojnë variante nga më të ndryshmet për zgjedhjen e presidentit të ri. Një mori emrash dhe formulash janë shpallur dhe vetëshpallur për postin e presidentit, i cili po lakmohet prej disa kandidatëve në 5 raundet e votimit, pas dështimit të të cilave, parlamentit nuk i mbetet tjetër veçse të shpërndahet, ndonëse politikanët po përpiqen të shmangin zgjedhjet e parakohëshme.//lk